13. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ  ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ.138/1181  της 24 Ιουλ. - 6 Αυγ. 1998   (ΦΕΚ Β΄ 820)  Ανακαθορισμός του κατωτάτου ορίου σύνταξης του Ταμείου Αρωγής Υπαλλήλων Αστυνομίας Πόλεων. Έχοντας υπόψη: 1.Τις διατάξεις της παρ. 2 του άρθρ. 26 του Νόμ. 997/79 (ΦΕΚ Α΄ 287/97). 2.Τις διατάξεις των άρθρ. 23 παρ. 1 στοιχ. ιε και 24 παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ του Νόμ. 1558/85 (Α΄ 137) καθώς και το Π.Δ/γμα 372/1995 (Α΄ 201). 3.Τις διατάξεις του άρθρ. 29Α του Νόμ. 1558/85 (Α΄ 137) όπως προστέθηκε με το άρθρ. 27 του Νόμ. 2081/1992 (Α΄ 154) και στη συνέχεια όπως αντικαταστάθηκαν με τις διατάξεις του άρθρ. 1 του Νόμ. 2469/97 (Α΄ 38). 4.Την αριθ. 80078/4-10-96 απόφαση του Πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (Β΄ 924). 5.Το γεγονός ότι, από τις διατάξεις της απόφασης αυτής προκαλείται δαπάνη σε βάρος του προϋπολογισμού του Ταμείου Αρωγής Υπαλλήλων Αστυνομίας Πόλεων ύψους 35 εκατ. δρχ. περίπου για το τρέχον οικονομικό έτος, για την οποία έχει εγγραφεί πίστωση στον ΚΑΕ 0622 και η οποία στα επόμενα πέντε χρόνια θα καλύπτεται από τα έσοδα του Ταμείου και θα βαρύνει ανάλογα τον παραπάνω κωδικό. 6.Την από 26-5-98 οικονομική έκθεση της Δ/νσης Αναλογιστικών Μελετών της ΓΓΚΑ. 7.Τη γνώμη του Δ.Σ. του Ταμείου Αρωγής Υπαλλήλων Αστυνομίας Πόλεων που διατυπώθηκε στην αριθ. 304/10-4-98 συνεδρίασή του. 8.Τη γνώμη του Συμβουλίου Κοινωνικής Ασφάλειας που διατυπώθηκε στην υπ’ αριθ. 38/1-7-98 συνεδρίασή του της ΚΘ περιόδου, αποφασίζουμε: Το κατώτατο όριο σύνταξης, που χορηγεί το Ταμείο Αρωγής Υπαλλήλων Αστυνομίας Πόλεων στους αμέσους και εμμέσους μετόχους του, καθορίζεται από 1-10-1998 σε 7.000 δρχ.  Με την περιπτ. α παρ. 5 άρθρ. 41 Νόμ. 2725/15-17 Ιουν. 1999 (ΦΕΚ Α΄ 121) Τόμ. 32 σελ. 648,147 καθορίστηκε ως πόρος του Ε.Τ.Ε.Χ.-ΤΑΥΑΠ ποσοστό 5% επί του αντιτίμου του εισιτηρίου των αγώνων ποδοσφαίρου, καλαθοσφαίρισης κλπ.              (Μετά τη σελ. 178,38(γ) Σελ.  178,3801 Τεύχος 1338 Σελ. 25 Ταμείο Αρωγής Υπαλλήλων Αστυνομίας Πόλεων (Τ.Α.Υ.Α.Π.) 4.ΒΑ.β.12-13   1306  1307 